paragraph_text: '''Karlo II. od Monaka''' (Monako, 26. siječnja 1555. – Monako, 17. svibnja 1589.), gospodar Monaka od 1581. do 1589. godine iz dinastije Grimaldi. Bio je najstariji sin gospodara Monaka Honorija I. († 1581.) i Izabele Grimaldi († 1583.). Naslijedio je oca na prijestolju. Bio je prvi gospodar Monaka koji je odbio pokloniti se savojskom vojvodi zbog uživanja prava na Menton i Roccabrunu, što mu je omogućila zaštita španjolske krune na osnovu sporazuma iz 1524. godine.